ΓΡΑΠΤΗ ΕΡΩΤΗΣΗ E-1479/01

υποβολή: Rainer Wieland (PPE-DE) προς την Επιτροπή

(18 Μαΐου 2001)

Θέμα: Μετάφραση εντύπων αίτησης

1. Σύμφωνα με το άρθρο 3 του Κανονισμού αριθ. 1/1958 του Συμβουλίου περί καθορισμού του γλωσσικού καθεστώτος(1) Τα έγγραφα τα οποία απευθύνονται από τα όργανα της Κοινότητος προς Κράτος μέλος ή πρόσωπο, το οποίοπάγεται στη δικαιοδοσία ενός Κράτους μέλους, συντάσσονται στη γλώσσα του Κράτους αυτού.. Το ίδιο πρέπει να ισχύει για τα έντυπα αίτησης καθώς και για τα προπαρασκευαστικά έγγραφα. Γνωρίζει η Ευρωπαϊκή Επιτροπή ότι μεγάλος αριθμός εντύπων αίτησης και προπαρασκευαστικών εγγράφων για την αίτηση επιδοτήσεων (π.χ. TACIS CBC) διατίθενται πλέον σε μία μόνο επίσημη γλώσσα·

2. Θεωρεί η Επιτροπή την πρακτική αυτή δικαιολογημένηπό το πρίσμα της ισότητας ευκαιριών καθώς και του γεγονότος ότι το 2001 είναι το Έτος των γλωσσών·

3. Πώς διασφαλίζει, επί του παρόντος, η Επιτροπή ότι, οι αγγλόφωνοι, επί παραδείγματι, αιτούντες δεν ευνοούνται μονομερώς από αυτή την πρακτική·

4. Από πότε θα διασφαλίσει η Επιτροπή ότι τα προπαρασκευαστικά έγγραφα καθώς και τα έντυπαποβολής αιτήσεων θα διατίθενται ταυτόχρονα σε όλες τις επίσημες γλώσσες·

(1) ΕΕ 17 της 6.10.1958, σελ. 385.

Απάντηση του κ. Prodi εξ ονόματος της Επιτροπής

(29 Ιανουαρίου 2002)

Η Επιτροπή επιβεβαιώνει τη δέσμευσή της να διατηρήσει τη γλωσσική πολυμορφία εντός της Κοινότητας όπως προκύπτει άλλωστε από τις ενέργειές της στο πλαίσιο του Ευρωπαϊκού Έτους των Γλωσσών — 2001.

Όσον αφορά την εξωτερική βοήθεια, οι αποφάσεις και τα επίσημα έγγραφα μεταφράζονται στις 11 επίσημες γλώσσες της Κοινότητας. Αυτό ισχύει ειδικότερα για το εγχειρίδιο οδηγιών που εκδόθηκε από την Επιτροπή στις 10 Νοεμβρίου 1999(1). Επίσης, τα επίσημα έγγραφα που αφορούν ιδίως τα σχέδια χρηματοδότησης τα οποίαποβάλλονται σε επιτροπές διαχείρισης, όπως ισχύει ειδικότερα στην περίπτωση του προγράμματος Tacis που αναφέρει το Αξιότιμο Μέλος, μεταφράζονται στο μέτρο του δυνατού στις 11 επίσημες γλώσσες.

Όσον αφορά τις προσκλήσειςποβολής προσφορών και άλλα συχνά ογκώδη έγγραφα, στο πλαίσιο της εφαρμογής σχεδίου συνεργασίας με τρίτες χώρες, δεν προβλέπεται — για λόγους ιδιαίτεραψηλού κόστους, τόσο οικονομικού όσο και ανθρωπίνων πόρων και πρόσθετων καθυστερήσεων στη διάθεση της εξωτερικής βοήθειας — να διεξάγονται συστηματικά οι εργασίες σε όλες ταυτόχρονα τις εθνικές γλώσσες των δικαιούχων χωρών και των κρατών μελών της Ευρωπαϊκής Ένωσης. Η εφαρμογή του προγράμματος Tacis, ειδικότερα, ενδιαφέρει όχι μόνο τα κράτη μέλη της ΕΕ αλλά και τις 13 χώρες εταίρους των Νέων Ανεξάρτητων Κρατών και τη Μογγολία. Είναι ωστόσο προφανές ότι οι επιλογές γίνονται χωρίς καμία διάκριση όσον αφορά την εθνικότητα.

Η Επιτροπή φροντίζει να διασφαλίσει, με πραγματιστικό τρόπο, τόσο την ταχύτητα όσο και την αποτελεσματικότητα της δράσης της καθώς και την τήρηση της διαφάνειας και της ευρύτερης δυνατής πρόσβασης των ενδιαφερομένων παραγόντων. Χρησιμοποιεί τις κοινοτικές γλώσσες ευρείας χρήσης στο διεθνές εμπόριο και στις χώρες που λαμβάνουν την ευρωπαϊκή βοήθεια. Η Επιτροπή δέχεται, για πρακτικούς λόγους, ότι ορισμένα έγγραφα που επισυνάπτονται στις απαντήσεις των προσκλήσεωνποβολής προσφορών, μπορούν να συνταχθούν σε άλλη κοινοτική γλώσσα από εκείνη που χρησιμοποιείται στην πρόσκλησηποβολής προσφορών και στο έντυπο της απάντησης. Τέλος, οιπηρεσίες της Επιτροπής είναι στη διάθεση των ενδιαφερομένων φορέων προκειμένου να τους διευκρινίσουν κάθε πτυχή της διαδικασίας που πρέπει να ακολουθηθεί.

Ανατρέχοντας και πάλι στο παράδειγμα του προγράμματος διασυνοριακής συνεργασίας Tacis (CBC) που αναφέρει το Αξιότιμο Μέλος του Κοινοβουλίου, από την τρέχουσα πρακτική δεν προκύπτει κατά κανένα τρόπο ότι τα κράτη μέλη που έχουν ως επίσημη γλώσσα την αγγλική επωφελούνται όσον αφορά την κατακύρωση των συμβάσεων.

(1) SEC(1999)1801/2: Εγχειρίδιο οδηγιών για τις αγορέςπηρεσιών, προμηθειών και εργασιών που συνάπτονται στο πλαίσιο της κοινοτικής συνεργασίαςπέρ τρίτων χωρών (δημοσιευμένο στον εξυπηρετητή Europa).